**Р Е Ш Е Н И Я**

**ВЗЕТИ НА ДВАНАДЕСЕТОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА**

 **30 СЕПТЕМВРИ 2016 ГОДИНА**

 **ПО ПЪРВА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** Приемане на Наредба за изменение и допълнение на Наредба за местните данъци на територията на Община Карнобат.

**Р Е Ш Е Н И Е:**

**182.** Общински съвет-Карнобат на основание чл. 21, ал. 2 от Закона за местното самоуправление и местната администрация **приема** Наредба за изменение и допълнение на Наредба за местните данъци на територията на Община Карнобат, както следва:

**Наредба за изменение и допълнение на Наредба за местните данъци на територията на Община Карнобат**

**§1.** В чл. 2 от Наредбата се създава нова **точка 7, буква „а“** със следното съдържание: „Данък върху таксиметров превоз на пътници“;

**§2.** В Глава трета се създава нов Раздел шести/Раздел VІ/ със следното съдържание:

**Чл. 55, буква „г“** **(1)** Данъчно задължените лица, посочени в този раздел, се облагат с данък върху таксиметров превоз на пътници за извършваната от тях или от тяхно име дейност по таксиметров превоз на пътници.

**(2)** За всички останали дейности данъчно задължените лица се облагат по реда на Закона за корпоративното подоходно облагане, съответно Закона за данъците върху доходите на физическите лица, с изключение на случаите по глава втора, раздел VI от Закона за местните данъци и такси.

**(3)** Данъчно задължени лица по този раздел са превозвачите, притежаващи удостоверение за регистрация, издадено от изпълнителния директор на Изпълнителна агенция "Автомобилна администрация" и разрешение за извършване на таксиметров превоз на пътници, издадено от кмета на Община Карнобат по Закона за автомобилните превози.

**Чл. 55, буква „д“ (1)** Данъкът върху таксиметров превоз на пътници е в размер на 300 лева и се определя до 31 Октомври на предходната година.

**(2)** Данъкът върху таксиметров превоз на пътници по ал. 1 се дължи от данъчно задължените лица за всеки отделен автомобил, за който е издадено разрешение за извършване на таксиметров превоз на пътници.

**(3)** Когато общинският съвет не е определил размера на данъка върху таксиметров превоз на пътници за съответната година в срока по ал. 1, данъкът се събира на базата на действащия размер за предходната година.

**Чл. 55, буква „е“** **(1)** Преди получаване на издаденото разрешение по чл. 24, буква „а“, ал. 1 от Закона за автомобилните превози данъчно задължените лица подават данъчна декларация по образец за дължимия данък в общината, за територията на която е издадено разрешението за извършване на таксиметров превоз на пътници.

**(2)** В декларацията по ал. 1 лицата посочват обстоятелствата, свързани с определянето на данъка.

**(3)** Данъчно задължените лица подават данъчна декларация за всички промени в обстоятелствата, които имат значение за определянето на данъка, в 7-дневен срок от настъпването на съответното обстоятелство.

**(4)** При прехвърляне на предприятието на едноличен търговец данъчна декларация се подава и от прехвърлителя и от приобретателя в 7-дневен срок от датата на вписване на прехвърлянето в търговския регистър в съответната община.

**Чл. 55, буква „ж“** Дължимият данък върху таксиметров превоз на пътници постъпва в приход на Община Карнобат.

**Чл. 55, буква „з“** **(1)** Когато разрешението за извършване на таксиметров превоз на пътници е издадено през течение на годината, дължимият данък за текущата година се определя по следната формула:



ДДТГ е дължимият данък върху таксиметров превоз на пътници за текущата година;

 ГДТПП е размерът на годишния данък върху таксиметров превоз на пътници по чл. 55, б. „д“, ал.1 от Наредбата

БМ е броят на месеците от текущата година, следващи месеца на издаване на разрешението за извършване на таксиметров превоз на пътници.

**(2)** Когато действието на разрешението за извършване на таксиметров превоз на пътници бъде прекратено през течение на годината, от платения годишен данък се възстановява недължимо внесената част, определена по следната формула:



НВДТПП е недължимо внесената част от данъка върху таксиметров превоз на пътници за текущата година;

ПГДТПП е платеният годишен данък върху таксиметров превоз на пътници за текущата година;

БМ е броят на месеците от текущата година, следващи месеца на прекратяване на разрешението за извършване на таксиметров превоз на пътници.

**Чл. 55, буква „и“** Данъкът по чл. 55, буква „д“, ал. 1 се внася преди получаване на издаденото разрешение по чл. 24, б. „а“, ал. 1 от Закона за автомобилните превози.

**Чл. 55, буква „к“** Възстановяване на надвнесен данък по чл. 55, буква „з“,ал. 2 се извършва по писмено искане на данъчно задълженото лице по реда на Данъчно-осигурителния процесуален кодекс.

**Заключителни разпоредби**

**§ 1.** Настоящите промени влизат в сила от 01.01.2017 г.

 Общински съвет-Карнобат упълномощава кмета на общината или упълномощени от него лица да отразят промените в нормативната уредба и да ги доведат до знанието на населението на територията на Община Карнобат.

 **ПО ВТОРА ТОЧКА ОТ ДНЕВНИЯ РЕД: ДОКЛАДНА ЗАПИСКА от Георги Димитров – Кмет на Община Карнобат, относно:** ДАВАНЕ НА СЪГЛАСИЕ ОТ ОБЩИНСКИ СЪВЕТ ЗА ИЗРАБОТВАНЕ НА ПУП-ПАРЦЕЛАРЕН ПЛАН ЗА ОБЕКТ: „НОВ МАЧТОВ ТРАФОПОСТ В ИМОТ 000394” В МЕСТНОСТТА „ПАНДОРИКИ”, ЗЕМЛИЩЕ НА С.ВЕНЕЦ, ОБЩИНА КАРНОБАТ

**Р Е Ш Е Н И Е:**

 **183.** На основание чл.21, ал.1, т.11 от ЗМСМА във връзка с чл.124а, ал.1, т.5 и чл.124б, ал.7 от ЗУТ, общински съвет Карнобат:

 1. РАЗРЕШАВА да се изработи проект ПУП-Парцеларен план за обект: „Нов мачтов трафопост в имот № 000394” в местността „Пандорики, землище на с.Венец, община Карнобат

 2.ОДОБРЯВА ЗАДАНИЕТО съставено от Възложителя

 **ПО ТРЕТА ТОЧКА ОТ ДНЕВНИЯ РЕД : 3.ДОКЛАДНА ЗАПИСКА от Маргарита Стаматова – Председател на Общински съвет гр.Карнобат, относно:** Даване на съгласие за отпускане на наследствена пенсия по реда на чл. 82, и чл.83 от КСО.

**Р Е Ш Е Н И Е:**

**184.** Общински съвет-Карнобат на основание чл. 21, ал. 1, т. 23 от Закона за местното самоуправление и местната администрация, чл. 7, ал. 4, т. 3 от Наредбата за пенсиите и осигурителния стаж, във връзка с чл. 92 от Кодекса за социално осигуряване **дава съгласие** за внасяне на предложение в Министерски съвет за отпускане на персонална пенсия по смисъла на чл. 92 от Кодекса за социално осигуряване на:

Петър Миленов Гемеджиев - ЕГН 0943160508, с постоянен адрес гр.Карнобат ул.“Изгрев“ №12

Фанка Миленова Гемеджиева - ЕГН 1148090453 с постоянен адрес гр.Карнобат ул.“Изгрев“ №12

Румяна Миленова Гемеджиева – ЕГН 1344110538, с постоянен адрес гр.Карнобат ул.“Изгрев“ №12

**ПО ЧЕТВЪРТА ТОЧКА ОТ ДНЕВНИЯ РЕД – ДОКЛАДНА ЗАПИСКА от Георги Димитров – Кмет на Община Карнобат, относно:** Приемане на решение за даване на съгласие за участие на Община Карнобат в Учредителен комитет/УК/, за създаване на Организация за управление на туристически район/ОУТР/ на територията на Бургаски черноморски туристически район/БЧТР/, последният определен съгласно Заповед на Министъра на туризма № Т-РД-14-63/15.05.2015 г., обн. ДВ, бр. 56/24.07.2015 г., допълнена със Заповед № Т-РД-14-159/26.10.2015 г., обн. ДВ, бр. 94/14.12.2015 г.

**Р Е Ш Е Н И Я:**

**185.І.** Общински съвет-Карнобат на основание чл. 21, ал. 1, т. 15 и чл. 21, ал. 2 от Закона за местното самоуправление и местната администрация**, във връзка с** чл. 17 и следващите от Закона за туризма **дава съгласие** Община Карнобат да вземе участие в Учредителен комитет за създаване на Организация за управление на туристически район на територията на Бургаски черноморски туристически район.

**185.ІІ.** Общински съвет-Карнобат на основание чл. 21, ал. 1, т. 15 от ЗМСМА определя Георги Иванов Димитров – Кмет на Община Карнобат, а в случай, че същият отсъства определя Стефка Генова Иванова – Заместник-кмет на Община Карнобат, за представител на общината в Учредителният комитет за създаване на Организация за управление на туристически район на територията на Бургаски черноморски туристически район.

**185.ІІІ**. Общински съвет-Карнобат делегира правомощия на Кмета на Община Карнобат да предприеме необходимите фактически и законови действия в изпълнение на настоящите решения.